Palec na ruke nemôžem ohýbat. Boli a puká v kĺbe.
Dobrý deň, prosím o pomoc. 2 týždne nemôžem ohýbať palec na pravej ruke-mám ho stále v rovnej polohe. Oba palcové kĺby sú na dotyk bolestivé. Pri činnosti Napr. pri neopatrnom obliekaní sa palec v prvom klbiku  veľmi bolestivo  ohne a ťažko ho dokážem vyrovnať. Puká v ňom. Kremy nepomáhajú. Ďakujem
Dobrý deň,
ďakujeme za Vašu otázku.
Príčiny bolesti v oblasti kĺbu na palci môže byť viacero. Najčastejšie sa objavuje v dôsledku mechanického poškodenia, preťaženia, či zápalu. Aby bol pohyb prsta plynulý a bezproblémový, šľachy ohýbačov musia kĺzať cez tzv. pútka - nahromadený obal šľachy. Pri tomto poškodení sa niektoré vlákna šlachy pretrhnú a vytvoria zhluk. Pri kĺzaní cez pútko tak zhluk bráni plynulému pohybu. Vynaložením väčšieho úsilia do ohnutia presta sa zhluk cez pútko dostane, spôsobí však nepríjemné prasknutie. Zmeny na šľache sa niekedy môžu objavovať v kombinácii so systémovým ochorením, ako je napríklad reumatoidná artritída, diabetes mellitus, syndróm karpálneho tunela, alebo de Quervainová choroba. Bolesť môže spôsobovať aj osteoatróza, dna, či iné ochorenia. Vzhľadom na nedostatočnú lokálnu liečbu Vám odporúčam podstúpiť odborné lekárske vyšetrenie pre zistenie vyvolávajúcej príčiny a nastavenie vhodnej liečby.
Prajem skorú úľavu od ťažkostí.
S pozdravom
PharmDr. Veronika Kiabová